## Pravilnik o obrascu certifikata za nekomercijalno kretanje pasa, mačaka i pitomih vretica iz trećih zemalja

### NN 64/2009 (3.6.2009.), Pravilnik o obrascu certifikata za nekomercijalno kretanje pasa, mačaka i pitomih vretica iz trećih zemalja

MINISTARSTVO POLJOPRIVREDE, RIBARSTVA I RURALNOG RAZVOJA

1442

Na temelju članka 53. stavka 9. i članka 59. stavka 1. Zakona o veterinarstvu (»Narodne novine«, broj 41/07 i 155/08) ministar poljoprivrede, ribarstva i ruralnog razvoja donosi

PRAVILNIK

O OBRASCU CERTIFIKATA ZA NEKOMERCIJALNO KRETANJE PASA, MAČAKA I PITOMIH VRETICA IZ TREĆIH ZEMALJA[[1]](#footnote-29081-1)

Članak 1.

1) Ovim se Pravilnikom propisuje obrazac certifikata (u daljnjem tekstu: certifikat) i uvjeti njegovog korištenja za nekomercijalno kretanje kućnih ljubimaca vrsta pasa, mačaka i pitomih vretica iz trećih zemalja koje ulaze u Republiku Hrvatsku.

2) Ovaj se Pravilnik ne primjenjuje na nekomercijalno kretanje pasa, mačaka i pitomih vretica iz država članica Europske unije (u daljnjem tekstu: država članica).

Članak 2.

Pojmovi koji se koriste u ovom Pravilniku imaju sljedeće značenje:

1. Nadležno tijelo – Ministarstvo poljoprivrede, ribarstva i ruralnog razvoja;

2. Pitoma vretica – lat. Mustela putorius furo, a sinonimi za navedenu vrstu su domaći tvor, bijeli tvor, afrički tvor, feret, američki tvor, pitomi tvor, domaći feret, pitomi feret;

3. Treća zemlja – država koja nije država članica.

Članak 3.

1) Certifikat iz članka 1. stavka 1. ovoga Pravilnika zahtjeva se za nekomercijalno kretanje kućnih ljubimaca vrsta pasa, mačaka i pitomih vretica koji:

(a) dolaze iz trećih zemalja i koji ulaze u Republiku Hrvatsku, i

(b) preko Republike Hrvatske, dolaze iz trećih zemalja navedenih u Dodatku II. Dijelu B Odjeljku 2. i Dijelu C Pravilnika o veterinarskim uvjetima za nekomercijalno kretanje kućnih ljubimaca (» Narodne novine«, broj 72/07, 102/07, 04/08, 30/08, 39/08, 52/08 i 68/08)[[2]](#footnote-29081-2), a namijenjeni su krajnjem odredištu u Irskoj, Republici Malti, Kraljevini Švedskoj i Ujedinjena Kraljevina Velike Britanije i Sjeverne Irske. Certifikat se ne zahtjeva za životinje iz, ili pripremljene za put u, trećim zemljama koje nisu navedene u Dodatku II. Pravilnika o veterinarskim uvjetima za nekomercijalno kretanje kućnih ljubimaca2, kada se preko Republike Hrvatske premještaju u Irsku, Republiku Maltu, Kraljevinu Švedsku i Ujedinjenu Kraljevinu Veliku Britaniju i Sjevernu Irsku, u kojem slučaju se primjenjuje članak 8. stavak 1. točka (b) alineja druga posebnog propisa[[3]](#footnote-29081-3).

2) Iznimno od stavka 1. ovoga članka, dozvoljeno je nekomercijalno kretanje pasa, mačaka i pitomih vretica iz trećih zemalja navedenih u Dodatku II. Dijelu B Odjeljku 2. Pravilnika o veterinarskim uvjetima za nekomercijalno kretanje kućnih ljubimaca2 koje prati putovnica u skladu s obrascem propisanim Pravilnikom o putovnici za kućne ljubimce (»Narodne novine«, broj 142/08)[[4]](#footnote-29081-4).

Članak 4.

1) Certifikat iz članka 1. stavka 1. ovoga Pravilnika mora se sastojati od jednog lista sastavljenog najmanje na hrvatskom jeziku i engleskom jeziku, a popunjava se tiskanim slovima na hrvatskom ili engleskom jeziku.

2) Certifikat iz članka 1. stavka 1. ovoga Pravilnika izdaje se u skladu sa sljedećim zahtjevima:

(a) Dijelove I. do V. certifikata:

– ispunjava i potpisuje službeni veterinar ovlašten od nadležnog tijela države otpreme, ili

– ispunjava i potpisuje veterinar ovlašten od nadležnog tijela, a ovjerava nadležno tijelo;

(b) Dijelove VI. i VII. certifikata, gdje je primjenjivo, ispunjava i potpisuje veterinar ovlašten za obavljanje veterinarske prakse u državi otpreme.

3) Uz certifikat mora biti popratna dokumentacija ili njena ovjerena preslika, uključujući podatke o identifikaciji životinje, podatke o cijepljenju i nalaze serološkog testa.

4) Certifikat u prometu važi 4 mjeseca od datuma izdavanja odnosno do datuma prestanka važenja cjepiva navedenog u Dijelu IV. certifikata, ovisno što od navedenog je ranijeg datuma.

Članak 5.

Cijepljenje iz Dijela IV. certifikata provodi se inaktiviranim cjepivom proizvedenim najmanje sukladno standardima opisanim u važećem izdanju Priručnika o dijagnostičkim testovima i cjepivima za kopnene životinje Svjetske zdravstvene organizacije za zdravlje životinja (OIE).

Članak 6.

1) Uvjeti propisani člankom 8. stavkom 1. točkom 1. Pravilnika o veterinarskim uvjetima za nekomercijalno kretanje kućnih ljubimaca2 primjenjuju se samo na kućne ljubimce iz treće zemlje navedene u Dodatku II. Dijelu B Odjeljku 2. ili Dijelu C navedenog Pravilnika koji:

– ulaze izravno u Republiku Hrvatsku, ili

– putuju između treće zemlje otpreme i Republike Hrvatske, što uključuje boravak isključivo u jednoj ili više država navedenih u Dodatku II. Dijelu B Odjeljku 2. ili Dijelu C Pravilnika o veterinarskim uvjetima za nekomercijalno kretanje kućnih ljubimaca2.

2) Iznimno od stavka 1. ovoga članka, putovanje može uključivati provoz kroz treću zemlju koja nije navedena u Dodatku II. Pravilnika o veterinarskim uvjetima za nekomercijalno kretanje kućnih ljubimaca2 zrakom ili morem, ukoliko kućni ljubimac ne napušta međunarodnu zračnu luku u navedenoj zemlji ili ukoliko ostaje osiguran na brodu.

Članak 7.

Certifikat iz članka 1. stavka 1. ovoga Pravilnika tiskan je u Dodatku ovoga Pravilnika i njegov je sastavni dio.

Članak 8.

Ovaj Pravilnik stupa na snagu osmoga dana od dana objave u »Narodnim novinama«, osim odredbe članka 3. točke (b) ovoga Pravilnika koja stupa na snagu danom pristupanja Republike Hrvatske u članstvo Europske unije.

Klasa: 011-02/09-01/123

Urbroj: 525-11-09-01

Zagreb, 22. svibnja 2009.

Ministar
mr. sc. Božidar Pankretić, v. r.

DODATAK

Obrazac certifikata za nekomercijalno kretanje kućnih ljubimaca vrsta pasa, mačaka i pitomih vretica iz trećih zemalja

|  |  |  |  |
| --- | --- | --- | --- |
| CERTIFIKAT  za nekomercijalno kretanje pasa, mačaka i pitomih vretica koje ulaze u Republiku Hrvatsku iz trećih zemalja (Pravilnik o veterinarskim uvjetima za nekomercijalno kretanje kućnih ljubimaca (»Narodne novine« broj 72/07, 102/07, 04/08, 30/08, 39/08, 52/08 i 68/08) | | | |
| Država iz koje se životinja otprema:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Serijski broj certifikata: | | | |
| I. Vlasnik/odgovorna osoba koja prati životinju | | | |
| Ime: | | Prezime: | |
| Adresa: | | | |
| Poštanski broj: | | Grad: | |
| Država: | | Telefon: | |
| II. Opis životinje | | | |
| Vrsta: | Pasmina: | | Spol: |
| Datum rođenja: | | Dlaka (boja i tip): | |
|  | | | |
| III. Identifikacija životinje | | | |
| Broj mikročipa: | | | |
| Položaj mikročipa: | | Datum mikročipiranja: | |
| Broj tetovaže: | | Datum tetoviranja: | |
| IV. Cijepljenje protiv bjesnoće | | | |
| Proizvođač i naziv cjepiva | | | |
| Serijski broj: | Datum cijepljenja: | | Važi do: |
| V. Serološki test na bjesnoću (kada je potrebno) | | | |
| Obavio sam uvid u službeni nalaz serološkog testa za životinju, provedenog na uzorku uzetom dana (dd/mm/gggg)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i testiranog u laboratoriju koji je odobren od strane Europske unije, a koji potvrđuje da je titar neutralizirajućih protutijela na virus bjesnoće bio jednak ili veći od 0,5 IJ/ml. | | | |
| Službeni veterinar ili veterinar ovlašten od nadležnog tijela (\*) (u potonjem slučaju, nadležno tijelo mora ovjeriti certifikat) | | | |
| Ime: | | Prezime: | |
| Adresa: | | Potpis, datum i pečat: | |
| Poštanski broj: | |
| Grad: | |
| Država: | |
| Telefon: | |
| (\*) Izbrisati prema potrebi | | | |
| Ovjera nadležnog tijela (nije potrebna ako certifikat potpisuje službeni veterinar) | | | |
| Datum i pečat: | | | |
|  | | | |
| VI. Tretiranje protiv krpelja (ako je potrebno) | | | |
| Proizvođač i naziv proizvoda: | | | |
| Datum i vrijeme tretiranja (dd/mm/ggg+24 sata): | | | |
| Ime veterinara: | | | |
| Adresa: | | Potpis, datum i pečat: | |
| Poštanski broj: | |
| Grad: | |
| Država: | |
| Telefon: | |
|  | | | |
| VII. Tretiranje protiv ehinokokoze (ako je potrebno) | | | |
| Proizvođač i naziv proizvoda: | | | |
| Datum i vrijeme tretiranja (dd/mm/ggg+24 sata): | | | |
| Ime veterinara: | | | |
| Adresa: | | Potpis, datum i pečat: | |
| Poštanski broj: | |
| Grad: | |
| Država: | |
| Telefon: | |
|  | | | |
| Napomene  1. Identifikacija životinje (tetovaža ili mikročip) mora biti provjerena prije unosa u certifikat.  2. Cjepivo protiv bjesnoće mora biti inaktivirano cjepivo proizvedeno u skladu sa standardima OIE-a.  3. Certifikat vrijedi četiri mjeseca nakon što ga potpiše službeni veterinar ili ovjeri nadležno tijelo ili do datuma isteka važenja cijepljenja navedenog u Dijelu IV. certifikata, ovisno što od navedenog je ranijeg datuma.  4. Životinje iz, ili pripremljene u, trećim zemljama koje nisu navedene u Dodatku II. Pravilnika o veterinarskim uvjetima za nekomercijalno kretanje kućnih ljubimaca (»Narodne novine« broj 72/07, 102/07, 04/08, 30/08, 39/08, 52/08 i 68/08), ne mogu ući u Irsku, Republiku Maltu, Kraljevinu Švedsku i Ujedinjenu Kraljevinu Veliku Britaniju i Sjevernu Irsku izravno ili preko druge države iz Dodatka II. navedenog Pravilnika osim ukoliko udovoljavaju nacionalnim propisima.  5. Ovaj certifikat mora pratiti popratna dokumentacija ili njezina ovjerena preslika, uključujući pojedinosti o identifikaciji odnosne životinje, pojedinosti o cijepljenju i nalazu serološkog testa.  Uvjeti koji se primjenjuju (Pravilnik o veterinarskim uvjetima za nekomercijalno kretanje kućnih ljubimaca):  (a) Ulazak u Republiku Hrvatsku, državu članicu osim Irske, Republike Malte, Kraljevine Švedske i Ujedinjene Kraljevine Velike Britanije i Sjeverne Irske:  1. iz treće zemlje navedene u Dodatku II. Pravilnika o veterinarskim uvjetima za nekomercijalno kretanje kućnih ljubimaca:  Dijelovi I., II., III. i IV. Certifikata moraju se ispuniti (i VII. za Finsku).  U slučaju kasnijeg kretanja u Finsku, Dio VII. certifikata i Irsku, Republiku Maltu, Kraljevinu Švedsku i Ujedinjenu Kraljevinu Veliku Britaniju i Sjevernu Irsku Dijelovi V., VI. i VII. moraju se popuniti u skladu s nacionalnim propisima i mogu se popuniti u državi navedenoj u Dodatku II. Pravilnika o veterinarskim uvjetima za nekomercijalno kretanje kućnih ljubimaca.  2. iz treće zemlje koja nije navedena u Dodatku II. Pravilnika o veterinarskim uvjetima za nekomercijalno kretanje kućnih ljubimaca:  Dijelovi II., III., IV. i V. certifikata moraju se popuniti (i VII. za Finsku). Uzorak naveden u Dijelu V. certifikata mora se uzeti više od tri mjeseca prije ulaska. Za kasnije kretanje u Irsku, Republiku Maltu, Kraljevinu Švedsku i Ujedinjenu Kraljevinu Veliku Britaniju i Sjevernu Irsku – vidi napomenu 4. U slučaju kasnijeg kretanja u Finsku, Dio VII. mora se popuniti (vidi točku (a) podtočku 1.).  (b) Ulazak u Irsku, Republiku Maltu, Kraljevinu Švedsku i Ujedinjenu Kraljevinu Veliku Britaniju i Sjevernu Irsku:  1. iz treće zemlje navedene u Dodatku II. Pravilnika o veterinarskim uvjetima za nekomercijalno kretanje kućnih ljubimaca:  Dijelovi I., II., III., IV., V., VI. i VII. certifikata moraju se popuniti (Dijelovi III., V., VI. i VII. udovoljavaju nacionalnim propisima).  2. iz treće zemlje koja nije navedena u Dodatku II. Pravilnika o veterinarskim uvjetima za nekomercijalno kretanje kućnih ljubimaca:  Certifikat ne vrijedi – vidi napomenu 4. | | | |

[[1](#footnote-29081-1-backlink)] Pravilnikom se preuzimaju odredbe Odluke Komisije 2004/824/EZ od 1. prosinca 2004. kojom se propisuje obrazac veterinarsko-zdravstvenog certifikata za nekomercijalno kretanje pasa, mačaka i životinja iz porodice kuna iz trećih zemalja u Zajednicu;

[[2](#footnote-29081-2-backlink)]2 Pravilnikom o veterinarskim uvjetima za nekomercijalno kretanje kućnih ljubimaca (» Narodne novine«, broj 72/07, 102/07, 04/08, 30/08, 39/08, 52/08 i 68/08) preuzete su odredbe Uredbe 998/2003/EZ Europskog Parlamenta i Vijeća od 26. svibnja 2003. o veterinarsko-zdravstvenim uvjetima primjenjivim za nekomercijalni promet kućnih ljubimaca i izmjene i dopune Direktive Vijeće 92/65/EEZ

[[3](#footnote-29081-3-backlink)]3 Članak 8. stavak 1. točka (b) alineja (ii) Uredbe 998/2003/EZ Europskog parlamenta i Vijeća od 26. svibnja 2003. o veterinarsko-zdravstvenim uvjetima primjenjivim za nekomercijalni promet kućnih ljubimaca i izmjene i dopune Direktive Vijeće 92/65/EEZ, izravno će se primjenjivati danom pristupanja Republike Hrvatske u članstvo Europske unije;

[[4](#footnote-29081-4-backlink)]4 Pravilnikom o putovnici za kućne ljubimce (»Narodne novine«, broj 142/08) preuzete su odredbe Odluke Komisije 2003/803/EZ od 26. studenog 2003. kojom se određuje model putovnice za promet unutar Zajednice koji se koristi za kretanje pasa, mačaka i životinja iz porodice kuna;

Pravilnik, NN 64/2009-1442